## El director general de Diversitat assenyala que “la Generalitat continuarà col·laborant, ajudant i escoltant totes les entitats LGTBIQ+ de la Comunitat Valenciana sense sectarisme ideològic”

*** La Vicepresidència Segona i Conselleria de Servicis Socials, Igualtat i Vivenda ha celebrat reunions amb totes les entitats LGTBIQ+ en les tres províncies col·laborant i ajudant en més de 25 orgulls i 80 actes que fomenten la diversitat**

La Generalitat, a través de la Vicepresidència Segona i Conselleria de Servicis Socials, Igualtat i Vivenda, continuarà “col·laborant, ajudant i escoltant totes les entitats LGTBIQ+ de la Comunitat Valenciana sense sectarisme ideològic”.

Així s’ha manifestat el director general de Diversitat, Stephane Soriano, després de les afirmacions del col·lectiu Lambda en relació amb la seua negativa d’organitzar la tradicional Festa de l’Orgull LGTBIQ+ a la ciutat de València.

Així mateix, Soriano ha expressat la màxima “sorpresa de la Generalitat per les acusacions emeses per este col·lectiu” i ha recordat que, des de la Secretaria Autonòmica d’Igualtat i Diversitat, “s’han mantingut reunions amb la totalitat d’entitats LGTBIQ+ de la Comunitat Valenciana, siga de manera individual o col·lectiva, i Lambda ha sigut el primer col·lectiu rebut només cinc dies després de prendre possessió del meu càrrec com a director general”.

En cada una de les trobades celebrades, ha continuat, “s’ha manifestat la clara voluntat del Consell de col·laborar i donar suport a tots aquells actes i celebracions que fomenten la diversitat”.

En este sentit, ha assenyalat que “així ha ocorregut, per exemple, en les tres províncies per igual i s’ha aconseguit, des del consens i la unitat, calendaritzar a través de les comissions de treball celebrades, més de 25 orgulls i 80 actes que es duran a terme en municipis i que comptaran amb el suport de la Generalitat”.

Finalment, el director general de Diversitat ha recalcat que “la Comunitat Valenciana és una terra de llibertat i de diversitat que no ha de caure en discursos sectaris en un tema transversal que ha d’abordar-se amb unitat i consens”.

Fecha: 15/05/2024